Džindai botanikos sodas
Džindai botanikos sodas (jap. 神代植物公園 = jindai shokubutsu kōen) – 1961 m. įkurtas botanikos sodas Čiofu mieste, Tokijo prefektūroje, Japonijoje. Užima daugiau nei 474 000 m² plotą, jame auga apie 100 000 medžių ir krūmų, iš viso 4500 rūšių. Sodas suskirstytas į 30 dalių, yra vandens augalų skyrius, nuo 1984 m. veikia didelis tropinių augalų šiltnamis. Džindai vykdo šviečiamąją veiklą, siekia išsaugoti Edo laikotarpio augalų veisles, prekiauja sodinukais.